Noua versiune iOS vine cu surprize. Siri imită animalele.
Utilizatorii de iPhone au primit săptămâna aceasta o nouă versiune de iOS. iOS 14.3 aduce formatul ProRaw pentru iPhone 12 Pro şi Pro Max. Asistentul virtual Siri poate de acum să imite sunete.
Smartphone-ul devine mai bun atunci când producătorul lansează o nouă versiune a sistemului de operare. Este cazul utilizatorilor de Apple. Noua versiune de iOS îi va face fericiţi pe fotografi. Vine cu un nou format al pozelor numit ProRaw care va îmbunătăţi substanţial calitatea fotografiilor.De asemenea, apare şi un nou serviciu numit Fitness Plus pentru cei care vor să facă mişcare în timp ce se află în izolare.Unul dintre lucrurile noi pe care le poţi face pe iPhone cu noul iOS e legat de Siri. De acum, poate spune cum sună diferite lucruri din lumea reală. Asistentul de la Google are o funcţie similară.